CELEX: 32020D0608
Language: da
Date: 2020-04-24 00:00:00
Title: Rådets afgørelse (EU) 2020/608 af 24. april 2020 om undertegnelse på Unionens vegne af aftalen mellem Den Europæiske Union og Republikken Korea om visse aspekter af lufttrafik

5.5.2020   
               
               
                  DA
               
               
                  Den Europæiske Unions Tidende
               
               
                  L 142/1
               
            
         RÅDETS AFGØRELSE (EU) 2020/608
         af 24. april 2020
         om undertegnelse på Unionens vegne af aftalen mellem Den Europæiske Union og Republikken Korea om visse aspekter af lufttrafik
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 5. juni 2003 bemyndigede Rådet Kommissionen til at indlede forhandlinger med tredjelande om en aftale på EU-plan, som skulle træde i stedet for visse bestemmelser i de eksisterende bilaterale aftaler.
                  
               
                     (2)
                  
                  
                     Kommissionen har på Unionens vegne ført forhandlinger om en aftale mellem Den Europæiske Union og Republikken Korea om visse aspekter af lufttrafik (»aftalen«). Forhandlingerne blev afsluttet på vellykket vis ved paraferingen af aftalen den 12. november 2008.
                  
               
                     (3)
                  
                  
                     Den 31. marts 2009 vedtog Rådet en afgørelse om undertegnelse af aftalen (»afgørelsen fra 2009«). På grund af Republikken Koreas tilbageholdenhed blev aftalen dog ikke undertegnet.
                  
               
                     (4)
                  
                  
                     I 2018 gav Republikken Korea udtryk for fornyet interesse i at undertegne og indgå aftalen. Eftersom en række nye bilaterale lufttrafikaftaler mellem medlemsstaterne og Republikken Korea er blevet paraferet eller undertegnet siden afgørelsen fra 2009, er aftalen blevet opdateret. Derfor er en ny afgørelse fra Rådet om undertegnelse af aftalen nødvendig.
                  
               
                     (5)
                  
                  
                     Formålet med aftalen er at bringe de bilaterale lufttrafikaftaler mellem 22 medlemsstater og Republikken Korea i overensstemmelse med EU-retten.
                  
               
                     (6)
                  
                  
                     Aftalen bør undertegnes —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af aftalen mellem Den Europæiske Union og Republikken Korea om visse aspekter af lufttrafik med forbehold af indgåelse af aftalen (1).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 24. april 2020.
            
               
                  På Rådets vegne
               
               
                  Formand
               
               G. GRLIĆ RADMAN
            
         
         
            (1)  Teksten til aftalen offentliggøres sammen med afgørelsen om dens indgåelse.